section_heading: Pravni status
paragraph_text: Pozdrav „Za dom spremni“ nije eksplicitno zabranjen zakonima Republike Hrvatske. Policija protiv spornog pozdrava postupa po Prekršajnom zakonu i srodnim protudiskriminacijskim zakonima i tretira ga kao prekršaj, a ne kazneno djelo (govora mržnje). Primjerice, tijekom pretresa kuće u potrazi za skrivenim oružjem u Kistanju kraj Knina u lipnju 2017. policija je oduzela majicu s ispisanim pozdravom i osobu koja je majicu nosila prijavila za remećenje javnog reda i mira.<ref>